**Հենրի Իան Կյուսիկ-Չավես** (անգլ.՝ Henry Ian Cusick-Chávez ապրիլի 17, 1967(1967-04-17), Տրուխիլիո (Պերու), Պերու), շոտլանդապերուական թատրոնի, հեռուստատեսության և կինոյի դերասան։ «Կորուսյալներ» հեռուստասերիալի Դեսմոնդ Հյումի դերով առաջադրվել է «Էմմի» մրցանակի։

Վաղ տարիներ
-----------

Կյուսիկը ծնվել է Տրոխիլոյում (Պերու)․ մայրը պերուացի է, հայրը՝ շոտլանդացի։ Տրոխիլոյում երկու տարի ապրելուց հետո ընտանիքը տեղափոխվել է Իսպանիա, ապա ընտանիքի գլխավորի հայրենիք՝ Շոտլանդիա, ապա՝ Տրինիդադ և Տոբագո, որտեղ նա ապրել է տաս տարի։ Այնուհետև Հենրին ընդունվել է թատերական ուսումնարան։ Նա վերադարձել է Շոտլանդիա տասնհինգ տարեկան հասակում։ Կյուսիկը վեց ամիս անցկացրել է Գլազգոյի շոտլանդական երաժշտության և դրամայի թագավորական ակադեմիայում և միացել է *Citizens* թատրոնի թատերախմբին։ Նա ազատորեն խոսում է անգլերեն և իսպաներեն և դաստիարակվել է կաթոլիկ եկեղեցու ոգով։

Կարիերա
-------

Կյուսիկն իր կարիերան սկսել է թատրոնից։ Նա բավական հեշտությամբ ստացել է այնպիսի գլխավոր դերեր, ինչպիսիք են՝ Դորիան Գրեյ՝ «Դորիան Գրեյի դիմանկարը» պիեսում, Հորներ` «Գյուղական կին» ներկայացումում։ Էդինբուրգի Տորկվատո Տասոյի անվան միջազգային փառատոնում խաղացած Տորկվատո Տասսոյի դերով և քաղաքացիական «Էդիպ» թատրոնի բեմականացման մեջ խաղացած Կրեոնի դերով առաջադրվել է անվանակարգի, իսկ ավելի ուշ՝ 1995 թվականին, դասական թատերական դերի համար երիտասարդ դերասանի ակնառու խաղի համար Յան Չարլսոնի մրցանակին։

Դրանից հետո Հենրի Կյուսիկը սկսում է ակտիվորեն նկարահանվել ֆիլմերում և հեռուստատեսային նախագծերում։ 2003 թվականին նա ստացավ Հիսուս Քրիստոսի դերը «Հովհաննեսի ավետարանը» ֆիլմում. իրականում բառացիորեն էկրանավորումը «Սուրբ Հովհաննեսի ավետարանը» է։

2005 թվականին «Կորուսյալներ» հեռուստասերիալում խաղացել է իր առաջին գլխավոր դերը՝ Դեսմոնդ Հյումի դերը ։ Այս դերը «Էմմի» մրցանակաբաշխությունում «Լավագույն հրավիրված դերասան դրամատիկական հեռուստասերիալում» կատեգորիայում նրան բերել է անվանակարգ։

2012 թվականին նկարահանվել է «Սկանդալ» սերիալի առաջին սեզոնում, իսկ 2014 թվականին սկսել է նկարահանվել «100» հեռուստասերիալում։

Անձնական կյանք
--------------

Հենրի Կյուսիկը և նրա կինը՝ Էնին, ունեն երեք երեխա՝ Էլայա, Լուկա և Եսայա։ 2006 թվականի հուլիսի 15-ին՝ տասնչորս տարվա ամուսնությունից հետո, զույգը ամուսնացել է քաղաքացիական արարողակարգով։ Կյուսիկը և նրա ընտանիքը ապրում են Օահու կղզում՝ Հավայիում։

Ֆիլմագրություն
--------------

| Տարի | Հայերեն անվանում | Բնօրինակ անվանում | Դեր |
| --- | --- | --- | --- |
| 2002 | Մոլեգնություն | *Possession* | Թոբի Բինգ |
| 2003 | Հովհաննեսի ավետարանը | *The Visual Bible: The Gospel of John* | Հիսուս Քրիստոս |
| 2004 | Կատարյալ զույգ | *Perfect Romance* | Փիթր Կեմփբել |
| 2004 | Սպանություններ Միդսոմերում | *Midsomer Murders* | Հարետ Հելդման |
| 2005-2010 | Կորուսյալները | *Lost* | Դեսմոնդ Հյում |
| 2006 | Կիսալույս | *Half Light* | Բրայան |
| 2006 | Ինը տասներորդ | *9/Tenths* | Ուիլյամ |
| 2006 | 24 | *24* | Տեո Ստոլլեր |
| 2009 | Ինձ պես մեռած։ Կյանք մահից հետո | *Dead Like Me: After Life* | Քեմերոն Քեյն |
| 2010 | Օրենք և կարգ։ Հատուկ կորպուս | *Law & Order: Special Victims Unit* | Էրիկ Բեբեր |
| 2012-2015 | Սկանդալ | *Scandal* | Ստեֆան Ֆինչ |
| 2012 | Եզր | *Fringe* | գործակալ Սիմոն Ֆոսթեր |
| 2012-2013 | Մենտալիստը | *The Mentalist* | Թոմի Ուոքեր |
| 2013 | Մարմնի հետաքննություն | *Body of Proof* | բժիշկ Թրենտ Մարշ |
| 2013 | Հավայի 5.0 | *Hawaii Five-0* | ահաբեկիչ |
| 2014-2019 | 100 | *The 100* | Մարկուս Քեյն |
| 2017 | Վերհիշում | *Rememory* | Ռոբերտ Լոուտոն |

Ծանոթագրություններ
------------------

1. 1 2  MAK (польск.)
2. ↑
3. 1 2  Patrick Espejo (2007 թ․ ապրիլի 8). «Peruano encontrado en «Lost»» (Spanish). El Comercio. Արխիվացված է օրիգինալից 2008 թ․ մարտի 29-ին. Վերցված է 2008 թ․ ապրիլի 14-ին.`{{cite news}}`: CS1 սպաս․ չճանաչված լեզու (link)
4. 1 2 3  Damian Thompson. «Henry Ian Cusick on Gospel of John». Jewish Theatre. Արխիվացված է օրիգինալից 2012 թ․ մարտի 29-ին. Վերցված է 2008 թ․ ապրիլի 14-ին.
5. ↑  «Strathclyde Theatre Group». Արխիվացված է օրիգինալից 2010 թ․ փետրվարի 3-ին. Վերցված է 2011 թ․ փետրվարի 12-ին.
6. ↑  Nellie Andreeva (11 января 2015). «'The Flash', 'Jane the Virgin', 'Reign', 'The 100′, 'Supernatural', 'Vampire Diaries' & 'Arrow' Among 8 Series Renewed By CW». *Deadline.com*. Վերցված է 2015 թ․ հունվարի 11-ին.
7. ↑  Генри Йен Кьюсик на peoples.ru
8. ↑  William Keck (2006 թ․ օգոստոսի 24). «Cusick carries lone Emmy torch for 'Lost' cast». USA Today. Վերցված է 2008 թ․ ապրիլի 14-ին.

Արտաքին հղումներ
----------------

* Генри Йен Кьюсик (անգլ.) *Internet Movie Database* կայքում